VIGAN CITY-Nasalamaan dagiti otoridad dagiti kinahon a frozen meat idiay Bio, Tagudin, Ilocos Sur gapu iti iligal a pannakastrek na iti probinsiya.
Segun kenni Provinical Quarantine Officer Martel Quitoriano, awan iti permit dagiti karne a nagapu idiau Imus, Cavite ken maideliver kadagiti dadakkel a gorserya ditoy syudad ti Vigan ken idiay syudad ti Laoag.
Segun kenni Quitoriano, nagsobra dagiti karne a naikarga ti lugan agsipud ta miabasar ti National Inspection Certificate nga inpakita ti driver ken dagiti duwa a pahinante, 900 kilos a karne laeng iti mabalin da nga ibiyahe.
Ngem idi sinukimat dagiti otoridad ti lugan ket nakita da dagiti frozen meat pakairamanan dagiti imported products a saan a karaman iti dokumento.
Iggemen ti provicial quarantine office dagiti nasalamaam a karne ket maisagsaganan iti maiparbeng nga aksyon kontra ti driver ken dagiti pahinante.
Panggep iti dayta, binalaagan ni Dr. Joey Bragado, provincial veterinarian, a liklikan iti panaggatang kadagiti imported frozen meat agsipud ta saan a masigurado ti kalidad ken kinatalged iti nasao a karne.
ilo_Latn ilo_Latn ilo_Latn ilo_Latn ilo_Latn ilo_Latn